stanford-oval/wikipedia huggingface dataset:
יוז'ף קטונה
הערות שוליים

↑  הערך קַטוֹנָה יוֹזֶ'ף באנציקלופדיה העברית, כרך כ"ט, עמוד 580
| --- | --- |
בקרת זהויות :  NLI: 987007263667805171  PLWABN: 9810635219105606  BnF: cb12246768m (data)  GND: 119560143  ISNI: 0000 0001 0895 8393  LCCN: n80162796  NKC: ola2003175063  NSK: 000601434  NTA: 074213180  RERO: 02-A009660269  SELIBR: 244118  SUDOC: 031208568  VIAF: 46816704   WorldCat (עם VIAF): 46816704
פורט ונקובר

| --- | --- |
פורט ונקובר ב-1845
פורט ונקובר ב-1845
 מידע כללי
 תאריך הקמה:  1824
 גוף מנהל:  שירות הפארקים הלאומיים של ארצות הברית
 מיקום
 מדינה:  וושינגטון, ארצות הברית
 מיקום:  ונקובר 
 קואורדינטות:  45°37′21″N 122°39′45″W﻿ / ﻿45.622583°N 122.662367°W﻿ / 45.622583; -122.662367
 Fort Vancouver
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פורט ונקובר(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פורט ונקובר(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט פורט ונקובר(למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט פורט ונקובר
 
פורט ונקובר (באנגלית: Fort Vancouver) הייתה מצודה ששמשה תחנת סחר בפרוות מהמאה ה-19 שהייתה המטה של מחוז קולומביה (אנ') של חברת מפרץ הדסון, השוכנת באזור הפסיפיק נורת' וסט. המצודה, שנקראה על שם קפטן ג'ורג' ונקובר, הייתה ממוקמת על הגדה הצפונית של הנהר קולומביה בוונקובר, של ימינו במדינת וושינגטון. המצודה הייתה מרכז ראשי של סחר פרוות אזורי. מדי שנה הגיעו סחורות ואספקה מלונדון באמצעות ספינות שהפליגו לאוקיינוס השקט או דרך היבשה ממפרץ הדסון באמצעות היורק פקטורי אקספרס (אנ') (שירות משלוחים דרך נהרות אמריקה הצפונית). אספקה ומוצרים הוחלפו עם מגוון תרבויות ילידיות עבור פרוות. פרוות מפורט ונקובר נשלחו לעיתים קרובות לנמל הסיני של גואנגג'ואו, שם נסחרו תמורת סחורה מתוצרת סינית למכירה בבריטניה. בשיאה, פורט ונקובר פקחה על 34 מאחזים, 24 נמלים, שש ספינות ו-600 מועסקים. כיום, נבנה העתק בקנה מידה מלא של המצודה, עם מבנים פנימיים, והוא פתוח לציבור כאתר ההיסטורי הלאומי של פורט ונקובר (אנ').
רקע

במהלך מלחמת 1812, היה אזור הפסיפיק נורת' וסט אזור מרוחק של העימות. שתי חברות יריבות למסחר בפרוות, חברת חברת צפון מערב (אנ') (בראשי תיבות NWC) הקנדית וחברת הפרוות הפסיפית (אנ') (PFC) האמריקנית, פעלו עד אז שתיהן באזור בלא שהיו עימותים ביניהן. ה-PFC, שמומנה ברובה על ידי ג'ון ג'ייקוב אסטור, פעלה באזור בלא שזכתה להגנה צבאית של צי ארצות הברית. ידיעות על המלחמה ועל הגעת ספינת מלחמה בריטית העמידו את החברה האמריקאית במצב קשה. באוקטובר 1813, ההנהלה נפגשה בפורט אסטוריה (אנ') והסכימה למכור את נכסיה ל-NWC. הסלופ המלחמתי HMS Racoon הגיע לשם חודש אחר כך ולכבודו של ג'ורג' השלישי, מלך הממלכה המאוחדת שונה שמה של פורט אסטוריה לפורט ג'ורג'.
במשא ומתן שניהל השגריר האמריקני בפריז אלברט גלטין במהלך שנת 1818, הוצעה לנציג המוסמך הבריטי פרדריק רובינסון הצעה לחלוקה שתהיה, כפי שהצהיר גלטין, "כל המים המתרוקנים למפרץ הנקרא מפרץ ג'ורג'יה". פרדריק מרק טען שההגדרה שבה השתמשו מנהלי המשא ומתן של מפרץ ג'ורג'יה כללה את כל מפרץ פיוג'יט, בנוסף למצרי ג'ורג'יה וחואן דה פוקה (אנ'). זה היה מעניק לממלכה המאוחדת את המיקום המועדף ביותר לנמלים מצפון לאלטה קליפורניה (אנ') ומדרום לאמריקה הרוסית. רובינסון לא הסכים להצעה והשיחות שלאחר מכן לא התמקדו בהקמת גבול קבוע ממערב להרי הרוקי.
הסכם 1818 קבע שהמשאבים של האזור העצום היו "חופשיים ופתוחים" לאזרחים מכל אחת מהמדינות. ההסכם לא נעשה כדי לשלב אינטרסים אמריקאים ובריטים מול מעצמות קולוניאליות אחרות באזור. במקום זאת, המסמך קובע כי התפיסה המשותפת של הפסיפיק נורת' וסט נועדה "למנוע התעוררות מחלוקות" בין שתי המדינות. בשנים שלאחר מכן, חברת צפון מערב (ה-NWC) המשיכה להרחיב את פעילותה בפסיפיק נורת' וסט. עימותים עם המתחרה העיקרית שלה, חברת מפרץ הדסון (HBC), כבר התלקחו לכדי מלחמת פמיקאן (אנ'). בסיום הסכסוך ב-1821 קיבלה ה-NWC מנדט מממשלת בריטניה להתמזג לתוך ה-HBC.
רקע > משא ומתן מאוחר יותר

לאורך השנים 1825 ו-1826, המשיכו פקידים בריטיים להציע לאמריקאים תוכניות חלוקה לחוף האוקיינוס השקט של אמריקה הצפונית. אלה מקורם בחלקם מהתכתבות עם ה-NWC ומאוחר יותר עם ה-HBC. הגבול בין הטריטוריה הבריטית (לעתיד קנדה) לבין ארצות הברית ימשיך להתרחב מערבה בקו הרוחב ה-49 עד להרי הרוקי, משם ישמש הנהר קולומביה (ולפעמים גם הנהר סנייק) כגבול עד שפך הנהר לאוקיינוס השקט. מזכיר המדינה לענייני חוץ וחבר העמים ג'ורג' קנינג מתואר על ידי היסטוריונים כשר החוץ הבריטי שפעל בצורה הנמרצת ביותר להכרה בגבול לאורך הקולומביה. מזכיר המדינה של ארצות הברית, הנרי קליי, נתן הנחיות לנציגים המוסמכים האמריקאים להציע חלוקה של אזור הפסיפיק נורת' וסט לאורך קו הרוחב ה-49 עד לאוקיינוס השקט. ההבדל בין שתי התוכניות היה גדול מכדי שאפשר היה להגיע לפשרה, מה שגרם לדיפלומטים לדחות שוב את החלוקה הקולוניאלית הרשמית.
הקמה

בתחילת שנות ה-20 של המאה ה-19, בוצע ארגון כללי של כל נכסי ה-NWC, שכעת הייתה תחת ניהול ה-HBC, בפיקוח ישיר על ידי סר ג'ורג' סימפסון (אנ'). מחוז קולומביה (אנ') של ה-HBC שהוקם לאחרונה נזקק למטה מתאים יותר מאשר פורט ג'ורג' בשפך הקולומביה. סימפסון היה גורם מרכזי בהקמת פורט ונקובר. תוך שימוש בהנחת העבודה של ה-HBC, לפיה כל הסדר במחלוקת הגבול על אורגון (אנ') יקבע את הצבת הגבול לאורך הקולומביה, בחר סימפסון במיקום השוכן מול השפך של הנהר וילאמט לקולומביה. אזור זה היה פרריה פתוחה ופורייה שהייתה מחוץ למישורי ההצפה והיה בו גישה נוחה לקולומביה.
המצודה > תיאור

עובד של HBC, כתב תיאור כללי של פורט ונקובר והרכבו המבני כפי שהיה ב-1843:
המצודה הייתה גדולה. גדרות הכלונסאות (אנ') שהגנה עליה היו באורך 230 מטרים, וברוחב 140 מטרים ובגובה של כ-6 מטרים. בפנים היו 24 מבנים, כולל מגורים, מחסנים, בית ספר, ספרייה, בית מרקחת, קפלה, נפחיה, וכן מתקן ייצור גדול. ביתו של המנהל הראשי (Chief Factor) במרכז פורט ונקובר היה בן שתי קומות. בפנים היה חדר אוכל שבו היו סועדים פקידי החברה, סוחרים, רופאים ואחרים ממעמד האדונים עם המנהל הראשי המפקח. בדרך כלל, נאסר על פועלים כלליים וציידי הפרווה להיכנס לבית המנהל הראשי או להשתתף בארוחותיו. לאחר ארוחת הערב רוב האדונים הללו עברו ל"אולם הרווקים" כדי "לשעשע את עצמם כאוות נפשם, בין אם בעישון, בקריאה או בסיפור והאזנה לסיפורים על הרפתקאות מסקרנות שלהם ושל אחרים." כפי שדן (Dunn). מספר;
מחוץ לחומות היו מגורים נוספים וכן שדות, גנים, מטעי פרי, מספנה, מזקקה, מפעל עורות, מנסרה ומחלבה. ב-1843 היו במרחק של כ-600 מטרים מחוץ לפורט ונקובר כשישים בתי עץ. היישוב הקטן הזה היה מיושב על ידי ציידי פרוות, מכונאים ופועלים אחרים של המבצר. שם הם התגוררו עם נשותיהם ומשפחותיהם הילידים או המטיס. המגורים אורגנו בשורות מסודרות. היישוב כונה בדרך כלל ככפר קאנקה (אנ') (Kanaka Village) בגלל תושבי הוואי הרבים שהועסקו בחברה שגרו בו. למעשה, נטען כי במצודה הייתה "הקבוצה הגדולה ביותר אי פעם של יוצאי הוואי שהתכנסו מחוץ לאיי הבית שלהם".
המצודה > הסחר בפרוות

בשל ביקוש גבוה באירופה לביגוד מבוסס על פרוות בתחילת המאה ה-19, נאלצה חברת מפרץ הדסון להרחיב את פעילות הסחר בפרוות ברחבי אמריקה הצפונית לאזור הפספיק נורת' וסט. לפני הקמת פורט ונקובר, היה פורט ויליאם (אנ'), באונטריו של ימינו המצודה הגדולה ביותר של חברת מפרץ הדסון במערב, שאותה החברה רכשה באמצעות מיזוגה עם חברת צפון מערב (אנ') (בראשי תיבות NWC). מאז הקמתה, הייתה פורט ונקובר המטה האזורי של פעילות סחר הפרוות של חברת מפרץ הדסון במחוז קולומביה (אנ'). השטח שעליו פיקחה השתרע מהרי הרוקי במזרח ועד האוקיינוס השקט במערב, ומסיטקה בצפון ועד לסן פרנסיסקו בדרום. ציידי הפרוות היו מביאים למצודה עורות שנאספו במהלך החורף כדי לסחור בתמורה לקבלת אשראי מהחברה. האשראי, שהונפק על ידי פקידי החברה, יכול היה לשמש לרכישת סחורה בחנויות המסחר של המצודה. פרוות מכל רחבי מחוז קולומביה הובאו לפורט ונקובר ממאחזים קטנים יותר של חברת מפרץ הדסון בדרך היבשה או דרך הנהר קולומביה. לאחר מיון ורישום על ידי פקידי החברה, הפרוות נתלו לייבוש במחסן הפרוות, מבנה גדול דו-קומתי הממוקם בין חומות המצודה. לאחר עיבוד הפרוות, הם עורבבו, נשקלו לצרורות של 270 פאונד (120 ק"ג), ונארזו בעלי טבק כקוטל חרקים. צרור הפרוות במשקל 270 פאונד הונח במכבש גדול ונעטף בעור איילים או דובים כדי ליצור חבילות פרווה למשלוח. החבילות הגדולות במשקל 270 פאונד הועמסו לאחר מכן על ספינות בנהר קולומביה למשלוח ללונדון דרך נתיבי הסחר של חברת מפרץ הדסון. לאחר מכן, הפרוות הועברו למכירה פומבית ליצרני בגדים בלונדון. ביקוש גדול הגיע מכובענים שייצרו כובעי לבד בונה (אנ') פופולריים.
המצודה > הסגל

במשך רוב שנות קיומו, היה פורט ונקובר היישוב הלא-ילידי הגדול ביותר בפספיק נורת' וסט. אוכלוסיית המצודה וסביבותיה הייתה ברובה קנדים צרפתים, מטיס וקנאקה (אנ') מהוואי; היו גם אנגלים, סקוטים, אירים ומגוון של עמים ילידים כולל אירוקוי וקרי (אנ'). השפה הנפוצה המדוברת במבצר הייתה צרפתית קנדית (אנ'), בעוד שרישומי החברה ויומנים רשמיים נשמרו באנגלית. עם זאת, המסחר והיחסים עם הקהילה הסובבת נעשו בז'רגון צ'ינוק (אנ'), פידג'ין של אלמנטים של צ'ינוק, נוטקה, צ'האליס, אנגלית, צרפתית, הוואי ואלמנטים נוספים.
סקר של כלל העובדים בפורט ונקובר בשנת 1846 גילה אוכלוסייה מגוונת מבחינה תרבותית וחומרית. בולט מספר העובדים מהאיים ההברידיים, מאיי אורקני ואיי שטלנד שעמד על 57 גברים. זה בדיוק אותו מספר כמו סך כל העובדים מהאי בריטניה (אנגליה וסקוטלנד). מספר הגברים שנשכרו מקנדה עילית (אנ'), קנדה התחתית ומארץ רופרט היה בסך הכל 91. גברים אלה הגיעו מרקע תרבותי אנגלי, צרפתי-קנדי, מטיס, אירוקוי, קרי ומרקע תרבותי אחר. עם זאת, הבולט ביותר היה שמספר בני הקנאקה ילידי הוואי, הסתכם ב-154 באותה שנה, או 43% מכלל אוכלוסיית המצודה.
המנהל הראשי ד"ר ג'ון מקלפלין (אנ') היה המנהל הראשון של פורט ונקובר, תפקיד שמילא במשך כמעט 22 שנים, מ-1824 עד 1845. מקלפלין החיל את חוקי קנדה עילית (אנ') על נתינים בריטים, שמר על שלום עם הילידים ודאג לשמור על חוק וסדר גם עם המתיישבים האמריקאים. מקלפלין הוכרז מאוחר יותר כאבי אורגון על כך שאיפשר לאמריקאים להתיישב מדרום לנהר קולומביה. בניגוד לרצונה של החברה, הוא סיפק עזרה וסיוע משמעותיים למתיישבים אמריקאים שהיגרו למערב. הוא עזב את החברה ב-1846 כדי לייסד את אורגון סיטי (אנ') בעמק וילאמט (אנ').
ג'יימס דאגלס (אנ') שהה תשע-עשרה שנים בפורט ונקובר; שימש כפקיד עד 1834 אז הועלה לדרגת סוחר ראשי. מאוקטובר 1838 עד נובמבר 1839, בזמן שמקלפלין היה בחופשה באירופה, היה הסוחר הראשי דאגלס האחראי. בנובמבר 1839 הועלה דאגלס לדרגת מנהל ראשי. דאגלס לקח על עצמו מספר משימות זמניות במקומות אחרים, להקים את עמדת המסחר של HBC בירבה בואנה (שמה הקודם של סן פרנסיסקו) קליפורניה ב-1841, ולהקים את פורט ויקטוריה (אנ') ב-1843, אבל מ-1839 עד 1845 היו בדרך כלל שני מנהלים ראשיים שבסיסם בפורט ונקובר, עם מקלפלין אחראי ודאגלס ככפוף לו.
המצודה > תוצרת חקלאית

עם הקמת המצודה של פורט ונקובר רצה המנהל הכללי של החברה ג'ורג' סימפסון שהיא תהיה עצמאית מכיוון שהמשלוח של המזון היה יקר. צוות המצודה שמר בדרך כלל על אספקה נוספת של שנה אחת במחסני המצודה כדי למנוע את ההשלכות הרות אסון של ספינות שטובעות ואסונות אחרים. המצודה החלה בסופו של דבר לייצר עודף מזון, שחלקו שימש לאספקת תחנות אחרות של HBC במחוז קולומביה. האזור שמסביב למצודה היה ידוע בכינויו "La Jolie Prairie" (הערבה היפה) או "Belle Vue Point" (נוף יפהפה). עם הזמן, היה גיוון בפעילות הכלכלית של פורט ונקובר מעבר לסחר בפרוות והחל יצוא מוצרי מזון חקלאיים מחוות HBC, יחד עם אלתית, עצים ומוצרים אחרים. פותחו שווקים לייצוא זה באמריקה הרוסית, ממלכת הוואי וקליפורניה המקסיקנית (אנ'). ה-HBC פתח סוכנויות בסיטקה, הונולולו וירבה בואנה (שמה הקודם של סן פרנסיסקו) כדי לאפשר סחר כזה.
המצודה > שירות מהיר

האספקה לפורט הגיעה בחלקה דרך היבשה באמצעות שירות המשלוחים יורק פקטורי אקספרס (אנ'). מקורו בנתיב שבו השתמשה במקור חברת הפרוות NWC בין פורט ג'ורג' (אנ') לפורט ויליאם (אנ'), באונטריו של ימינו על ימת סופיריור. בכל אביב נשלחו שתי קבוצות (המכונות בריגדות), אחת מפורט ונקובר והשנייה מיורק פקטורי (אנ'). קבוצה טיפוסית כללה כארבעים עד שבעים וחמישה אנשים. האנשים הללו נשאו אספקה, פרוות ומכתבים תוך שימוש בסירות, על גבי סוסים ותרמיל גב גדולים עבור תחנות HBC ואנשי צוות שונים לאורך המסלול. פרוות שאוחסנו ביורק פקטורי נמכרו בתורן בלונדון במכירת פרוות שנתית. אינדיאנים בדרך קיבלו לעיתים קרובות תשלום בסחורות כדי לעזור להם לסחוב את האספקה מעבר למפלים ואשדות שלא ניתן היה לשוט בהם.
אמריקאים

חברת מפרץ הדסון, ששלטה בסחר בפרוות בחלק גדול ממה שהאמריקאים כינו ארץ אורגון (אנ'), התנגדה בעבר להתיישבות מכיוון שהיא הפריעה לסחר הרווחי בפרוות. עם זאת, בהגיע 1838, מתיישבים אמריקאים חצו את הרי הרוקי ומספרם גדל בכל שנה שלאחר מכן. רבים עזבו מסנט לואיס והלכו במסלול ישר למדי, אך קשה, שכונה שביל אורגון. עבור מתיישבים רבים, הייתה המצודה התחנה האחרונה על שביל אורגון שבה יכלו להשיג אספקה לפני שהקימו נחלה.
על פי הערכות הגיעו בין 700 ל-1,000 מתיישבים אמריקאים דרך שביל אורגון במהלך ההגירה הגדולה של 1843.
ניסיונות ההתיישבות של הבריטים

החתימה על הסכם RAC-HBC (אנ') עם החברה הרוסית-אמריקאית דחפה את ה-HBC ליצור חברת בת חקלאית, חברת החקלאות של מפרץ פיוג'יט (אנ') (PSAC) בשנת 1840. עדרי צאן ובקר נרכשו באלטה קליפורניה (אנ') וגידלו אותם בפורט ניסקוואלי (אנ'). מוצרים חקלאיים נזרעו וגדלו בשפע בפורט קאוליץ (אנ') (שמצפון לקולומביה) ויוצאו עם מוצרי מזון שיוצרו בפורט ונקובר לאמריקה הרוסית. ניסיון גיוס של עובדי HBC בדימוס שהתגוררו בעמק וילאמט (אנ') (שמדרום לקולומביה) כחקלאים, באמצעות שימוש בכמרים פרנסואה נורבר בלאנשה (אנ') ומודסט דמר (אנ'), נכשל לחלוטין לשכנע ולו חקלאי אחד לעזוב אל חוות קאוליץ. בעוד שתוכניות נוספות ניסו לגייס חקלאים בסקוטלנד, גם אלה עלו בתוהו.
המקור המוצלח היחיד של מתיישבים עבור ה-PSAC הגיע ממושבת הנהר האדום. בנובמבר 1839 הורה סר ג'ורג' סימפסון לסוחר הפרוות דאנקן פינלייסון (Duncan Finlayson) להתחיל לקדם את ה-PSAC בפני אנשי המושבה. סוחר הפרוות ג'יימס סינקלייר (James Sinclair) מונה מאוחר יותר על ידי פינלייסון לכוון את משפחות המתיישבים שחתמו על הסכם PSAC לפורט ונקובר. 23 משפחות שמנו 121 נפשות עזבו את פורט גארי (אנ') (ויניפג של ימינו) ביוני 1841. כשהם הגיעו לפורט ונקובר, הם מנו 21 משפחות של 116 נפשות. 14 משפחות הועברו לפורט ניסקוואלי, בעוד שבע המשפחות הנותרות נשלחו לפורט קאוליץ.
אמנת אורגון

אמנת אורגון שנחתמה ב-1846, קבעה את גבול ארצות הברית-קנדה בקו הרוחב ה-49 צפון, מה שהכניס את פורט ונקובר לשטחה של ארצות הברית. אף על פי שהאמנה הבטיחה שה-HBC תוכל להמשיך לפעול ותהיה לה גישה חופשית לשיט במצר חואן דה פוקה (אנ'), מפרץ פיוג'יט והנהר קולומביה, בפועל האמנה חנקה את פעילויות החברה והפכה אותן ללא רווחיות ועד מהרה המצודה נסגרה.
שיקום

בשל חשיבותו בהיסטוריה של ארצות הברית הוקמה תוכנית לשימור המיקום. פורט ונקובר הוכרזה כמונומנט לאומי של ארצות הברית ב-19 ביוני 1948, והוגדרה מחדש כאתר ההיסטורי הלאומי של פורט ונקובר (אנ') ב-30 ביוני 1961. המתחם הורחב ב-1996 כאשר שטח של 1,480 דונם סביב המצודה, כולל כפר קאנקה, קסרקטין קולומביה וגדת הנהר, הוגדרו כשמורה ההיסטורית הלאומית של ונקובר (Vancouver National Historic Reserve) המתוחזקת על ידי שירות הפארקים הלאומיים של ארצות הברית. אפשר לסייר במצודה. המבנים הבולטים של פורט ונקובר המשוחזר כוללים בית מאפה, שבו מוצגות טכניקות אפייה של ביסקוויט קשה (אנ'), נפחיה, נגריה ואוסף הכלים של הנגר, והמטבח, שבו הכינו ארוחות יומיות.
לקריאה נוספת

Blanchet, François Norbert; Demers, Modeste Demers; Bolduc, Jean-Baptiste-Zacharie; Langlois, Antoine (1956),  Landerholm, Carl (ed.), Notices & Voyages of the Famed Quebec Mission to the Pacific Northwest, Portland, OR: Champoeg Press
Franchère, Gabriel; Huntington, J. V. (1854), Narrative of a Voyage to the Northwest Coast of America 1811-1814., New York: Redfield, ארכיון מ-2018-02-09, נבדק ב-2018-02-08
Dunn, James (1844), History of the Oregon Territory and British North-American Fur Trade, London: Edwards and Hughes
Galbraith, John S (1954), "The Early History of the Puget's Sound Agricultural Company, 1838-43", Oregon Historical Quarterly, Oregon Historical Society, 55 (3): 234–259
Galbraith, John S. (1957a), The Hudson's Bay Company as an Imperial Factor, 1821-1869, Toronto: University of Toronto Press
Koppel, Tom (1995),  McLean, Elizabeth (ed.), Kanaka: The Untold Story of Hawaiian Pioneers in British Columbia and the Pacific Northwest, Vancouver: Whitecap Books
Mackie, Richard Somerset (1997), Trading Beyond the Mountains: The British Fur Trade on the Pacific 1793–1843, Vancouver: University of British Columbia Press, ISBN 0-7748-0613-3, OCLC 82135549, ארכיון מ-2016-04-26, נבדק ב-2016-03-06
Meany, Edmond S. (1914), "Three Diplomats Prominent in the Oregon Question", The Washington Historical Quarterly, 5 (3): 207–214, JSTOR 40474377
Merk, Frederick (1950), "The Ghost River Caledonia in the Oregon Negotiation of 1818", The American Historical Review, Oxford: Oxford University Press, 50 (3): 530–551, doi:10.2307/1843497, JSTOR 1843497
Miller, Hunter, ed. (1931), Treaties and Other International Acts of the United States of America, vol. 2, Washington, D.C.: United States Government Printing Office, ארכיון מ-2016-12-27, נבדק ב-2016-12-27
Watson, Bruce McIntyre (2010), Lives Lived West of the Divide: A Biographical Dictionary of Fur Traders Working West of the Rockies, 1793–1858, Kelowna, BC: University of British Columbia, ISBN 978-0-9810212-7-0
Winter, Oscar Osburn (1967), "The British in Oregon Country: A Triptych View", The Pacific Northwest Quarterly, University of Washington, 58 (4): 179–187
הערות שוליים

↑  Diplomats Prominent in the Oregon Question
↑  John Dunn, History of the Oregon Territory and British North-American Fur Trade
↑  "The Chief Factor's House". ארכיון מ-2018-01-04.
↑  John Dunn, History of the Oregon Territory and British North-American Fur Trade
↑  "Reconstructed "Bake Shop". אורכב מ-המקור ב-2010-04-29.
↑  "Blacksmith Shop - Fort Vancouver National Historic Site (U.S. National Park Service)". www.nps.gov. אורכב מ-המקור ב-7 באפריל 2018. {{cite web}}:  (עזרה)
↑  "Carpenter Shop - Fort Vancouver National Historic Site (U.S. National Park Service)". www.nps.gov. אורכב מ-המקור ב-7 באפריל 2018. {{cite web}}:  (עזרה)
↑  "Kitchen - Fort Vancouver National Historic Site (U.S. National Park Service)". www.nps.gov. אורכב מ-המקור ב-7 באפריל 2018. {{cite web}}:  (עזרה)
| --- | --- |
בקרת זהויות :  GND: 7699793-5  VIAF: 248789862   WorldCat (עם VIAF): 248789862 
הדגל של חברת מפרץ הדסון
השחזור המודרני, המציג את הגדרה החיצונית ואת המגדל הפינתי היחיד
מפה של אזור הפסיפיק נורת' וסט "שעליו השתלטו במשותף" ארצות הברית ובריטניה. השפעת פורט ונקובר ותחנות המשנה שלה השתרעה מאמריקה הרוסית ועד אלטה קליפורניה בשלטון מקסיקני.
מסלול ה"יורק פקטורי אקספרס", מ-1820 עד 1840. מוצגים גבולות פוליטיים מודרניים
מיטה במגורי דאגלס בתוך ביתו של המהל הראשי
פורט ונקובר בשנת 1859
זיגמונד ראשר

| --- | --- |

 לידה:  12 בפברואר 1909 מינכן, הקיסרות הגרמנית
 הוצאה להורג:  26 באפריל 1945 (בגיל 36) מחנה הריכוז דכאו, גרמניה הנאצית
 לאום:  גרמני
 לימודי רפואה:  אוניברסיטת פרייבורג
 תפקידים:  רופא במחנה הריכוז דכאו
 מחלקות ובתי חולים:  מרפאת שוואבינג-מינכן (גר')
 בת זוג:  קרולינה "ניני" דיהל
דוקטור זיגמונד ראשר (בגרמנית: Sigmund Rascher;‏ 12 בפברואר 1909 – 26 באפריל 1945) היה רופא גרמני וחבר במפלגה הנאצית אשר ביצע מאות ניסויים בבני אדם במסגרת עבודתו בשורות השוצשטאפל, תחת חסותו האישית של היינריך הימלר. בשלהי מלחמת העולם השנייה נעצר בידי המשטרה הפלילית, הקרימינלפוליציי, באשמת חטיפת תינוקות ומסירתם לזוגות שסבלו מבעיות פוריות. כמו כן נאשם ברצח עוזרת המעבדה שלו. הוא נכלא במחנה הריכוז דכאו והוצא להורג ב-1945.
ניסויים בבני אדם > מחלת הסרטן

שבוע אחד לאחר פגישתו הראשונה עם הימלר, הציג בפניו ראשר מסמך שנשא את הכותרת ”דו"ח פיתוח ופתרונות עבור כמה ממשימות הרייכספיהרר שהוצגו בדיון שנערך ב-24 באפריל 1939”. מעט לאחר מכן מונה למשרת המנהל הראשי של מחקר אשר עסק באבחנה מוקדמת של מחלת הסרטן, תחת הנחייתו של פרופסור וולטר וסט (אנ').
בשלבי המחקר המוקדמים החל צוות המדענים לבחון תרכיז צמחי מסוים כתרופה למחלה. קורט בלומה, נציגו של משרד הבריאות הנאצי והמומחה למחלת הסרטן במועצת המחקר של הרייך באותה העת, הציע לנסות תחילה את החומר על מכרסמים, אולם ראשר התעקש להשתמש בנסיינים אנושיים. הימלר תמך בהצעתו, ותוכנית חדשה לניסויים בבני אדם הוקמה במחנה הריכוז דכאו.
כעבור חודש צורף ראשר למחלקת אננארבה. באותו יום הגיש תזכיר שנועד לעיניו של הימלר, בו הציע לבחון את מחלת הסרטן מבחינת חמישה היבטים: חלקם היו קשורים לעבודתו המוקדמת במינכן, ואחרים הצביעו על קשר אפשרי בין דשן מלאכותי לבין גידולים סרטניים שהתגלו בבקר. בנוסף ניסה להאיץ את התקדמות המחלה בעכברים בניסיון למצוא גורם קטלני שיסייע בהדברת חולדות.
לפקודתו של הימלר התבקש ראשר לערוך תיעוד ארוך טווח של ספירת דם בקרב אסירי עולם, כך שנתונים על התפתחות אפשרית של המחלה יהיו קיימים עוד מראשיתה. מטרת הניסוי הייתה לאפשר אבחנה של המחלה בעזרת בדיקות דם פשוטות.
ראשר החל את שלל מחקריו באופן צנוע בדירתו הפרטית, בה הקים מעבדה לבדיקות דם. ב-13 במאי 1939 ציווה הימלר בכתב כי מחלקת אננארבה תישא בכל הוצאותיו, לרבות תשלומי המים והחשמל של ביתו. קרולינה דיהל, אשר הייתה ארוסתו באותה העת, התגוררה בדירתו יחד עם חברתה ג'ולי מושלר, אשר שימשה כעוזרת מעבדה וכמנהלת משק הבית.
מאמר שעסק ב”הישגיו המבריקים” של ראשר במחקריו על מחלת הסרטן פורסם בכתב העת השבועון (אנ'). וולפרם סיברס, המזכיר הכללי של מחלקת אננארבה, גילה תדהמה רבה בפני הצלחתו המהירה של ראשר, אשר הפכה אותו תוך זמן קצר לבכיר במחלקה.
ניסויים בבני אדם > היפותרמיה וקיפאון

בתום המחקר הקודם החל ראשר להשקיע את מירב מאמציו בחקר היפותרמיה וקיפאון, דרך סדרת ניסויים חדשה שנערכה על שלוש מאות נסיינים אשר לא מסרו את הסכמתם להם. חוקרים אמריקאים גילו מאוחר יותר כי במקרה הזה שימש ראשר כמעין שעיר לעזאזל תחת ידיו של אריך היפקה (אנ'), המנתח הראשי של הלופטוואפה, אשר תכנן באופן אישי את הניסויים.
הצורך בניסויים התעורר לאחר שמטוסים גרמנים רבים נורו בידי כוחות האוויר והארטילריה של הבריטיים, ונאלצו לבצע נחיתות חירום או להתרסק בים הצפוני ובתעלת למאנש. לפיכך, הציע הלופטוואפה כי מחקר לחץ האוויר ילווה במחקר הנוגע להיפותרמיה. הימלר הורה לראשר ביוני 1942 להתחיל בהכנות לניסויים, וקבוצת המחקר ”מצוקה בים” הוקמה תחת ניהולו של פרופסור ארנסט הולצלוהנר (אנ').
הנסיינים נאלצו לשהות בסביבה פתוחה תחת מזג אוויר קפוא למשך תקופות זמן ארוכות, לעיתים עד ארבע עשרה שעות ברציפות. לחלופין, הוכנסו חלקם לתאי מים מלאי קרח לאורך שלוש שעות, כאשר טמפרטורות הגוף והדופק שלהם נמדדו בעזרת סדרת אלקטרודות. לאחר מכן נבדקו דרכים אפשרויות לחימום גופם, לרוב באמצעות טבילה במים חמים. עד אחד סיפר כי חלק מהנסיינים הושלכו לתוך מים רותחים.
הימלר השתתף בכמה מהניסויים והציע לראשר לנסוע לים הצפוני על מנת ללמוד כיצד תושבי המקום נהגו לחמם חולי היפותרמיה. כמו כן נשמע אומר כי ”דייגת יכולה לקחת את בעלה הקפוא למחצה אל תוך מיטתה ולהחיות אותו בצורה הזו”, בנוסף לכך ש”חום חייתי” היה בעל השפעה שונה מ”חום מלאכותי”. בהמשך הובאו ארבעה נשים צועניות ממחנה הריכוז ראוונסבריק לצורך עריכת ניסוי נוסף, בו אדם שסבל מהיפותרמיה הונח בין שתי נשים עירומות בניסיון לחממו.
נושאים נוספים שנחקרו היו התנהגות אנושית בתנאי קור קיצוניים, יעילותם של ביגוד ופריטי לבוש שונים כנגד הקור, וניסיונות אפשריים להאטת או למניעת מוות באמצעות התחממות. תוצאות המחקר הוצגו בכנס רפואי שהתקיים בנירנברג באוקטובר 1942, באמצעות שתי מצגות שנקראו ”מניעה וטיפול בקיפאון” ו”התחממות לאחר קיפאון עד לרמה מסוכנת”.
באותה העת סופח ראשר חזרה לשורות השוצשטאפל וניסה להשיג את התעודות והאישורים המתאימים לצורך קבלת משרה אקדמית בכירה. על אף שניסויי ההיפותרמיה והקיפאון תמו באופן רשמי באותה שנה, הוא המשיך במחקריו על מנת להשיג ”תוצאות מתאימות”; עבודת התזה של הפוסט-דוקטורט שלו נקראה ”מחקרים ניסיוניים בתופעות המתרחשות עם התקררות הגוף האנושי”.
לצורך מחקריו נעזר ראשר בתקופת החורף הקפואה במיוחד שתקפה את גרמניה בין השנים 1942–1943. כאשר מזג האוויר החל להתחמם, ביקש מהימלר לקבל העברה רשמית למחנה ההשמדה אושוויץ, שם האטמוספירה הייתה קרה יותר. כמו כן השתרע המחנה על שטח רחב יותר, מה שהפחית את תשומת הלב שהופנתה כלפיו. הניסויים הסתיימו באופן מוחלט במאי 1943, ולדבריו של וולטר נף (גר'), גבו את חייהם של בין שמונים לתשעים אנשים.
על אף כן, קורות החיים שמסר ראשר, אשר הסתמכו ברובם על שלל המחקרים שביצע, נדחו פה אחד בידי מוסדות שונים במינכן, מרבורג ופרנקפורט, בעקבות הדרישה הרשמית אשר הייתה מקובלת בגרמניה דאז, קרי כי על ממצאי המחקר להיות גלויים בפני הציבור.
ניסויים בעלי אופי דומה נערכו בין יולי לספטמבר 1944 בעקבות דרישותיה של מחלקת אננארבה ל”ניסויים במי ים”, אשר בוצעו בידי סגל הרופאים בדכאו, לרוב תחת הנחייתו של וולפרם סיברס. סיברס ביקר במחנה הריכוז ב-20 ביולי אותה שנה ושוחח עם וילהלם בייגלבק וקורט פלוטנר (אנ'), שביצעו את הניסויים בעצמם.
ניסויים בבני אדם > קרישת דם

בניסיון למלא את החלל הריק שנוצר בתום סדרת הניסויים הקודמת, ולמצוא מרחב חדש של אחריות, הפנה ראשר את תשומת לבו לטבליות פקטין אשר הופקו מסלק ושימשו כתרופה למניעת דימומים, עליה רשם הכימאי רוברט פייקס (גר') פטנט בשם פוליגל.
בתמיכתו של הימלר, ניסה ראשר להגביר את השימוש בתרופה או לספק אותה באופן מניעתי, אולם גורמים רפואיים אחרים שעבדו בשוצשטאפל, כגון פרופסור קארל גבהרדט, הטילו ספק ברעיונו, וראשר נאלץ להוכיח את השפעתה של התרופה. תחילה נתן אותה לאסירים שעברו ניתוחים, ומאוחר יותר ירה בנסיינים באזורי הצוואר והחזה, או שכרת את גפיהם, בטרם נתן להם לבלוע את הטבליות תוך כדי שבחן את מהירות ההתקרשות של דמם.